text: ARC IRIS: d'abril 2012
  25 D'ABRIL SENSE EL PSPV
  Cap representant del PSPV va acudir dissabte a la manifestació del 25 d'abril a València, tot i que el nou secretari general dels socialistes, Ximo Puig, va prometre abans del congrés nacional que volia un PSPV més valencianista i més d'esquerres. Ni valencianista ni d'esquerres. Ximo Puig ha donat l'esquena a la reivindicació del 25 d'abril, i a més ha emprés una estratègia de diferenciació respecte d'EU i Compromís, a banda de fer la major part de les seues declaracions públiques en castellà. I això que Leire Pajín i Alfred Boix van dir dimarts passat que el PSPV ja havia eixit al carrer. Encara sort.
  Publicat per ARC IRIS SIMAT a 11:31
  EL NOU PÀDEL ESTÀ ENLLESTIT
  La segona pista de pàdel del poliesportiu municipal de Simat està acabada i a punt per a la seua inauguració. Més fer i desfer: on hi havia una pista de volei platja construida en l'anterior mandat pel govern tripartit, ara s'alça una nova pista de pàdel subvencionada pel programa Sona la Flauta del Pitu Rus. A Simat no estimularem l'economia local, no establirem un model urbanístic per al municipi, no crearem llocs de treball, no salvarem cap cooperativa, ni farem enlairar el turisme, però al remat no ens avorrirem perquè tindrem dos pistes de pàdel.
  EL PP SEGUEIX CREANT OCUPACIÓ
  La situació que estem passant treballadors i treballadores no és cas de risa, però algunes coses semblen més pròpies de los Hermanos Marx
  Tenim un càrrec nou : Directora del Gabinete del Director del Gabinete de la Presidència.
  !! Enhorabona, senyora Valentina ¡¡
  Publicat per ARC IRIS SIMAT a 18:26
  MÉS OBRES A L'AVINGUDA DE LA VALLDIGNA
  Després del fer i desfer amb les vorades, l'avinguda de la Valldigna està de nou en obres a la plaça de la rotonda de la que neix el vial per tal d'impedir el gir indegut a l'esquerra dels vehicles que baixen del carrer Molí. L'actuació contempla l'eliminació dels contenidors del mig de la plaça i la col.locació d'obstacles per tal d'obligar als vehicles a dirigir-se a la rotonda si el que volen és encarar l'avinguda en direcció nord.
  Publicat per ARC IRIS SIMAT a 10:43
  NO ESTAVEN DROGATS
  Per a la concessió d'ajudes familiars, el PP gallec comptabilitzarà al no nascut, com a membre de la unitat familiar
  http://ccaa.elpais.com/ccaa/2012/04/19/galicia/1334858782_598689.html
  I donada la poca personalitat i iniciativa del PP valencià molt ens temem que tard o d'hora, se'ls ocórrega implantar el mateix disbarat ací al País Valencià.
  Quan se'ls va ocórrer esta gran idea (el fetus com a membre de la unitat familiar), no estaven drogats. I encara que ho semble, tampoc és una broma, sinó un disbarat propi d'uns fanàtics d'ideologia ultra catòlica, que aprofiten la seua influència sobre els governants del PP, per a imposar a tota la societat els seus criteris.
  Volen donar ajudes a un ser no nascut, al mateix temps que retallen totes les ajudes als qui ja van nàixer i estan necessitats.
  Quin projecte de vida i de futur li ofereix el PP a aqueix ser no nascut, quan vinga a aquest món i siga una persona? Els ultra catòlics, tenen els mateixos interessos que els feixistes: Tenir una abundant mà d'obra barata, amb uns mínims serveis socials, de sanitat, d'educació, de treball. L'objectiu és que eixa mà d'obra barata, no es muiga, però que tampoc progresse massa, i aixina, una vegada nascuts, passen a ser una massa de desheretats que l'única cosa que puguen fer siga servir als senyorets.
  Des de fa molts anys, la legislació està molt clara: Només els nascuts que sobrevisquen 24 hores, són subjectes de dret, per la qual cosa disbarats com els plantejats pel PP, ens volen portar a temps més pròxims a l'edat mitjana, on l'única llei vàlida és la que església dicta, això sí, no en el seu nom sinó en el del seu déu, que com és l'únic vertader, obligatòriament ha de ser el de tots.
  Curiosa ocurrència la del PP gallec : Protegir als no nascuts, per a una vegada que nasquen, fer-los la vida impossible, arribant fins i tot a impedir que cadascun puga decidir sobre la seua pròpia mort, perquè la vida només pertany a déu, i en la seua absència, als seus representants, o siga, la santíssima mare església.
  En fi, els catòlics estan obligats a creure que en l'altra vida hi ha infern, però sembla com que el PP gallec ja no ho creu, i per si de cas no hi haguera eixe infern, el millor és que els seus ciutadans/nes gaudisquen d'ell en aquest vida.
  ACTE EN MEMÒRIA VÍCTIMES DEL FRANQUISME
  Milers de persones desafien les prohibicions de Rita Barberá
  El cap de setmana passat, representants d'Arc Iris i d'EUPV de Simat i Benifairó, van estar presents en l'acte d'homenatge a les víctimes del franquisme enterrades en fosses comunes del Cementiri General de València.
  A l'acte, convocat per nombroses organitzacions de l'esquerra política i sindical, van assistir prop de dues mil persones, va comptar amb la presència del cantautor valencià Pau Alabajos, i diversos grups de tabals i dolçaines.
  Es va fer una ofrena floral als allí enterrats/des, es van escriure els seus noms, es van llegir diversos manifestos, i es van interpretar diversos himnes: El de Riego (república), La Internacional (comunistes), A les barricades (anarquistes) i La Muixeranga.
  L'ajuntament del PP, havia prohibit tot el que implica un homenatge: posar flors, fer música, fer ofrena floral al lloc on van tirar els seus cossos, posar els seus noms sobre les seves restes ... Però per a les persones que varem assistir i intervenir, aquestes fosses comunes del Cementiri General de València, porten el nom de dones i d'homes, de nens i de nenes d'avis i d'àvies que representen la talla moral i política sobre la qual s'ha de construir tota societat digna, lliure, sense censures i sense impunitat i que totes elles i ells, no només han de ser recordats, sinó que han de ser públics, recuperats i reivindicats per les seves famílies i pel seu poble.
  Només van perdre el seu somni de llibertat i igualitarisme perquè els van aniquilar.
  Publicat per ARC IRIS SIMAT a 19:59
  ARC IRIS INSTA A RECUPERAR LA CORTESIA LINGÜÍSTICA
  Les xarxes socials i el blocs amb espais interactius, com este d'Arc iris, han ajudat a recuperar l'interès per la correcció lingüística. La correcció, i no solament la lingüística, preocupa més que mai, una cosa que cal agrair al fet que les xarxes socials estiguen cada dia més presents. Una mostra és la gran acceptació que ha tingut el curs de valencià que ha posat en marxa l'Associació d'Ames de Casa de Simat. Gran part dels i les alumnes afirmen que la necessitat d'expressar-se correctament per escrit a les xarxes socials és el principal motiu que els ha portat a fer el curs.
  Els usuaris són conscients que les faltes d'ortografia, la precipitació i la descortesía devaluen els seus missatges", la qual cosa ha fet que la por al desprestigi en un fòrum tan obert i tan exposat com és el de les xarxes socials i els blocs interactius els porte a ser extremadament acurats en la construcció dels seus missatges.
  Hui qualsevol pot exposar la seva opinió sobre la qualitat d'un restaurant o sobre l'última pel·lícula d'estrena i ser seguit per centenars, fins i tot milers d'usuaris, sense per això haver de valer-se d'un mitjà de comunicació i, per això, tenen clar que el seu prestigi depèn de si mateixos i que ho poden perdre immediatament si cauen en errors lingüístics o en expressions malsonants.
  Este fenomen és el que ha portat a la publicació de diversos llibres i centenars de treballs sobre correcció i urbanitat en els mitjans socials.
  Pel que fa al bloc d'Arc Iris, esta associació manté l'espai per als comentaris en obert sense obligació d'identificar-se, però ho fa des de la vocació de servei per tal de facilitar una plataforma d'expressió lliure. La descortesia lingüística, les paraules malsonants i la mala utilització del espai de comentaris pot portar a establir una moderació prèvia o a obligar als intervinents a identificar-se, amb la qual cosa es perdria un mitjà lliure i alternatiu d'expressió. La major part dels lectors d'esta web són respectuosos. No obstant, només per uns pocs que en fan mal ús la resta pot perdre un espai per al debat i l'expressió lliure si finalment per les males pràctiques es restringeix esta opció.
  Publicat per ARC IRIS SIMAT a 16:01
  LE BOLES DE LA FONT
  Arc Iris ha localitzat dos de les boles roges que formaven part dels antics murs de la Font Gran, abandonades en un immoble municipal. De la resta no se'n sap res, encara que algunes foren expoliades durant les obres de remodelació de la Font, segons han confirmat fonts municipals. El número de boles era d'una desena. Ara només ens resta localitzar l'escultura dedicada als pilotaris (de la que no se'n sap res, ni el seu parador ni la voluntat de reubicar-la), i la màquina agranadora.
  51 comentaris: Enllaços a aquest missatge
  PROBLEMES EN EL SUBMINISTRAMENT ELÈCTRIC
  Dotze anys després d'entrar en el nou mil.leni Simat encara tenia carrers d'aquells que en diuen "final de línia" on la potència elèctrica no era suficient per tindre dos electrodomèstics en funcionament de forma simultània. És el que estava passant al carrer del Pou, "final de línia", on ara a la fi Red Eléctrica s'ha dignat en repotenciar la zona. La potència era tan baixa que un dels operaris que treballen a la repontenciació ho descriu de la següent forma: "Només l'obertura automàtica d'una porta feia saltar la caixa". No s'han donat tanta pressa com quan van fer passar l'alta tensió, però a la fi el problema s'ha resolt.
  El que no s'ha resolt ni sembla que es resoldrà són els acabats del cablejat nou que la companyia elèctrica està instal.lant per diversos carrers. Cables de grans dimensions volen ara per les façanes sense cap estètica. Representants de l'empresa instal.ladora han declarat a Arc Iris que l'ocultació del cablejat corre a compte dels particulars. No obstant, amb una acció planificada i un poc de pressió per part de l'Ajuntament, s'haguera pogut fer tot alhora, i no tindríem els antiestètics cables penjant que està deixant Red Elèctrica.
  Publicat per ARC IRIS SIMAT a 16:07
  14 D'ABRIL: ANIVERSARI DE LA REPÚBLICA
  Publicat per ARC IRIS SIMAT a 0:54
  PREMI ESTEL d'EUPV-LA VALLDIGNA
  Aquest premi, instaurat per EUPV La Valldigna i que enguany compleix la seua tercera edició, és un reconeixement a les persones de la Valldigna o vinculades a ella, col·lectius o organitzacions que destaquen per "la lluita democràtica, el valor cívic o cultural, la consciència nacional i lingüística i la justícia social".
  En aquesta edició, la formació d'esquerres ha decidit atorgar el premi a l'autor i creador polifacètic, Pep Bataller, en reconeixement a la seua obra poética i al seu compromís amb la cultura i la llengua.
  L'acte del lliurament del premi comptarà amb la lectura de poemes de l'autor, així com amb l'actuació del cantautor benifaironer Xavier Mo, que ha musicat alguns del seus poemes.
  Publicat per ARC IRIS SIMAT a 20:53
  PROJECTE POLIFEMO (I)
  Des d'Arc Iris, i perquè no s'oblide que segueix en marxa, volem reprendre el Projecte "Polifemo".
  El projecte Polifemo arranca amb la sol·licitud de l'empresa "Oil and Gas Capital, S.L.", formada per ex directius de Repsol, per a efectuar prospeccions a La Safor, a la recerca d'hidrocarburs, concretament gas no convencional (metà i gas de pissarra).
  L a t i t u d L o n g i t u d
  39º 05' 00'' N 0º 25' 00'' W Entre La Barraca, Carcaixent y Pobla Llarga
  39º 05' 00'' N 0º 10' 00'' W Front a la platja de Tavernes, 3,8 km. mar endins
  39º 00' 00'' N 0º 10' 00'' W Grau de Gandia
  39º 00' 00'' N 0º 25' 00'' W Terme de Barxeta
  Incloem un mapa amb la zona afectada, segons les coordenades de la sol·licitud publicades en el BOE.
  Territori afectat per les prospeccions
  En un pròxim lliurament detallarem la tècnica usada per a l'extracció del gas i els perills de contaminació que comporta.
  Publicat per ARC IRIS SIMAT a 17:43
  NACIONAL-CATOLICISME EN ESTAT PUR
  No podíem acabar la setmana santa de millor manera. Poc ha durat l'alegria de les mones i els arnadins.
  Monsenyor (per dir alguna cosa) Reig, bisbe d'Alcalá d'Henares, va dir divendres passat en una missa retransmesa en directe per la 2 de TVE, que els homosexuals són "unos prostitutos que corrompen a las personas y que lo que encuentran es el infierno".
  En tota la seua llarga vida de gandul eclesiàstic, aquest pardal que exerceix de bisbe, encara no ha dit una paraula sobre els centenars de cures que per mig món, han estat abusant i violant menors (el 90 % són xiquets), i que una vegada descoberts, van voler callar als afectats i a les seues famílies, intentant evitar els judicis, oferint diners a mans plenes.
  Si els homosexuals són uns corruptors de persones, "tipejos" com el bisbe Reig, per complicitat són uns criminals, tan criminals com aquells que abusen d'un menor, doncs queden marcats i destrueixen la seua vida per sempre.
  Per a aquesta vida terrenal, la meua major satisfacció seria trobar-me d'enfront d'aquest cabró de bisbe Reig i poder enviar-lo a la merda (així, amb eixes paraules: Cabró, vés-te'n a la merda).
  I per a la vida futura, si déu existeix, estic segur que l'enviarà a l'infern, i per a tota l'eternitat, viurà envoltat d'homosexuals.
  I signe amb el meu nom, perquè no se si la resta de membres d'Arc Iris i els seus simpatitzants, opinen el mateix que jo.
  Publicat per ARC IRIS SIMAT a 21:36
  TEMPS DE MONES I ARNADINS
  La preparació i el resultat.
  Les tradicions a Simat estan encara fora de perill, tot i que alguns establiments franquiciats posen a la venda productes industrials. Arribada la Pasqua mones i arnadins artesans omplen els taulells dels forns, on encara reben una pila d'encàrrecs.
  Publicat per ARC IRIS SIMAT a 14:50
  ARC IRIS COMMEMORA LES PRIMERES ELECCIONS MUNICIPALS DE 1979
  El 3 d'abril de 1979 es celebraren les primeres eleccions municipals democràtiques després de la dictadura de Franco i Simat es va estrenar amb un vot majoritari a l'esquerra. El PSPV va obtindre 736 vots, el Partit Comunista de Gadea y Camarena 535, i la UCD encapçalada per Luis Ramis 631. El socialista Marcelino Almiñana va ser elegit alcalde, càrrec que va ocupar durant tres mandats fins a 1991.
  Cal observar la força del Partit Comunista, que fins i tot a les eleccions generals d'aquell any va superar en vots al PSPV, 532 per 484 dels socialistes. No obstant, el de les municipals de 1979 no és el millor resultat del Partit Comunista a Simat. En les eleccions municipoals de 1991 ja en la coal.lició Esquerra Unida, encapçalada per Marc Cabanilles, hui president d'Arc Iris, va obtenir un vot més, 536, que hui és el sostre electoral d'aquesta organització a Simat. Cal advertir que l'històric de resultats electorals publicat per la Conselleria de Presidència té un error a les eleccions locals de 1987, on dóna de forma errònia 631 vots a EU i zero vots a UPV.
  Trenta tres anys després d'aquelles primeres eleccions municipals Arc Iris ret homenatge als homes (no hi havia dones) que potser amb més voluntat que encert treballaren per millorar la qualitat de vida dels simaters des de la il.lusió que comportava la recuperació de les llibertats i la democràcia.
  Publicat per ARC IRIS SIMAT a 10:49
  LES REFORMES DEL PP JA HAN COMENÇAT A CREAR OCUPACIÓ
  1. Elisa Robles Fraga. Directora General del Centre per al Desenvolupament Tecnològic Industrial.
  Neboda de Manuel Fraga Iribarne.
  2. Víctor Calvo Sotelo. Secretari d'Estat de Telecomunicacions.
  Fill de Leopoldo Calvo Sotelo, ExPresident del Govern.
  3. José Ramón Bujanda Sáenz. President de SAECA (Ministeri d'Agricultura).
  Cunyat de Miguel Arias Cañete, Ministre d'Agricultura.
  4. José Miguel Martínez. President de la Societat Estatal Loteries i Apostes de l'Estat.
  Concunyat de Cristóbal Montoro, Ministre d'Hisenda.
  5. Ángeles Alarcón Canosa. Presidenta i Consellera Delegada de "Paradores Nacionales".
  Exdona de Rodrigo Rato, ExVice President del Govern i ExDiputat.
  6. Ricardo Cospedal García. Director de la Fundació Carolina.
  Germà de María Dolores de Cospedal, Secretària del PP i Presidenta de Castella-La Manxa.
  7. Ignacio López del Hierro. Proposat com a Conseller de Red Eléctrica. Després de fer-se públic es veu obligat a renunciar.
  Marit de María Dolores de Cospedal.
  8. María Flavia Rodríguez Ponga. Directora General d'Assegurances i Fons de Pensions.
  Germana de Rafael Rodriguez Ponga, diputat i membre ee l'executiva del PP
  9. Rafael Rodríguez Ponga. Secretari de l'Institut Cervantes i diputat a Las Cortes.
  Germà de María Flavia.
  10. Alberto Nadal Belda. Vicesecretari de la CEOE i proposat com a Conseller de "Red Eléctrica".
  Germà de Alvaro Nadal, Director de l'Oficina Econòmica de la Presidència del Govern.
  Després de fer-se públic es veu obligat a renunciar.
  11. Álvaro Nadal Belda. Director de l'Oficina Econòmica de la Presidència del Govern amb rang de Secretari d'Estat.
  Casat amb María Teresa Lizaranzu Perinat, Directora General de Política Cultural i del Llibre
  12. María Teresa Lizaranzu Perinat. Directora General de Política i Indústries Culturals i del Llibre.
  Casada amb Álvaro Nadal Belda.
  13. Rafael Catalá Polo. Secretari d'Estat en Foment.
  Germà de Raquel Català Polo, delegada de l'Agència Tributària a Madrid
  14. Raquel Catalá Polo. Delegada Especial de l'Agència Tributària a Madrid.
  Germana de Rafael Català Polo.
  15. José Canal Muñoz. Secretari General Tècnic del Ministeri d'Educació, Cultura i Esport.
  Casat amb Sonia Ramos Piñero.
  16. Sonia Ramos Piñeiro. Directora General de Suport a Víctimes del Terrorisme.
  Casada amb José Canal Muñoz.
  17. Carmen Gámir. Cap de Premsa de la Secretària d'Estat de Pressupostos.
  Companya sentimental d'Alberto Feijóo, President de la Xunta de Galícia.
  18. Marcelino Oreja Arburua. Nomenat President de Ferrocarrils de Via Estreta (FEVE).
  Fill de Marcelino Oreja Aguirre, Marques d'Oreja, exdiputat i ExMinistre d'Afers exteriors.
  19. Miguel Cardenal Carro. President del Consell Superior d'esports.
  Fill de Jesús Cardenal, ExFiscal General de l'Estat amb José María Aznar.
  20. Álvaro Ramírez d'Haro i Aguirre. Assessor del Secretari d'Estat de Comerç.
  Fill d'Esperanza Aguirre.
  21. María Zaplana Barceló. Assessora en la Secretària d'Estat de Turisme.
  Filla de l'ex ministre i expresident de la Genetalitat, molt honorable Eduardo Zaplana
  22. Ivan de la Rosa. Assessor jurídic a Telefònica.
  Casat amb Soraya Sáenz de Santamaría, vicepresidenta del govern.
  Publicat per ARC IRIS SIMAT a 17:45
  43 comentaris: Enllaços a aquest missatge
  ARC IRIS LOCALITZA EL "MONOLITO"
  Després de tota mena de rumors i especulacions sobre la destinació de l'antic "monolito" franquista després de ser retirat del jardí de l'església, i que apuntaven a que si havia estat convertit en graveta, o si havia servit per fer marge, Arc Iris ha localitzat el monument desmuntat a dependències municipals. Ha estat una troballa inquietant, atés que el PP pot vore's en la temptació de rescatar-lo i buscar-li nova ubicació, tot i que siga dedicat a causes nobles.
  Arran d'aquesta troballa, Arc Iris es pregunta per altres elements municipals en parador desconegut, com ara el monument dels pilotaris, o la màquina agranadora.